Diari Oficial de la Generalitat Valenciana


Sumari del DOGV 3746, del 10-05-2000 (2000/3187)

RESOLUCIÓ d'1 de març de 2000, del conseller d'Obres Públiques, Urbanisme i Transports, relativa a la sentència ferma número 533 de 14 d'abril de 1992, del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3746

Data del DOGV
:   10-05-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/3187


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'1 de març de 2000, del conseller d'Obres Públiques, Urbanisme i Transports, relativa a la sentència ferma número 533 de 14 d'abril de 1992, del Tribunal Superior de Justícia de la Comunitat Valenciana. [2000/A3187]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, recurs número 1/684/90-p, promogut pel senyor Rafael Cantó Vilaplana, contra la resolució de la Conselleria d'Obres Públiques, Urbanisme i Transports, sobre el Pla General d'Ordenació Urbana d'Alcoi, s'ha dictat la sentència número 533 de 14 d'abril de 1992, la part dispositiva de qual diu així:
  
«Decidim
  
1. Desestimem el recurs contenciós administratiu interposat pel senyor Rafael Cantó Vilaplana contra l'Acord de la Conselleria d'Obres Públiques, Urbanisme i Transports de la Generalitat Valenciana de 16 de gener de 1990, desestimatori del recurs de reposició deduït contra un altre anterior del mateix òrgan de 20 de juliol de 1989, que aprovava definitivament el projecte de revisió i adaptació del Pla General d'Ordenació Urbana d'Alcoi, en la part que classificava, com a sòl no urbanitzable de protecció de límits urbans, els terrenys del demandant de la finca Olivar dels Jordans, travessats per la carretera d'Alcoi a Banyeres de Mariola.
  
2. Que, estimant el mencionat recurs contra les referides resolucions, en la part que classificaven com a sòl no urbanitzable de protecció forestal, la resta dels terrenys del demandant de la finca Olivar dels Jordans, referits en el fonament seté, les declarem contràries a dret, les anul·lem i les deixem sense efecte. Sense fer imposició expressa de les costes processals.»
  
Vista la sentència de 28 de setembre de 1998, de la Secció Cinquena de la Sala Contenciosa Administrativa del Tribunal Suprem, que recau en el recurs de cassació número 184/1992, per la qual s'acorda:
  
«Que hem de declarar i declarem que és procedent el recurs de cassació interposat pel procurador Leopoldo Puig i Pérez de Inestrosa, que actua en nom i representació del senyor Rafael Cantó Vilaplana, contra la sentència de la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, de 14 d'abril de 1992, que recau en el recurs contenciós administratiu número 684/1990, en el punt referent a la parcel·la D, a què es refereix la seua demanda, té la condició de «sòl urbà», cassant-se en aquest únic punt la sentència impugnada.
  
Es declara que no és procedent el recurs de cassació interposat pel senyor Rafael Cantó Vilaplana i per l'Ajuntament d'Alcoi en tota la resta.
  
Es condemna l'Ajuntament d'Alcoi al pagament de les costes causades en el recurs seguit a instància seua i no es fa expressa imposició de les causades en el seguit a instància del senyor Rafael Cantó Vilaplana.»
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus mateixos termes l'expressada sentència ferma número 533 de 14 d'abril de 1992, del Tribunal Superior de Justícia de la Comunitat Valenciana.
  
València, 1 de març de 2000.- El conseller d'Obres Públiques, Urbanisme i Transports: José Ramón García Antón.